पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनावायरस के बढ़ते प्रकोप को लेकर सरकार द्वारा जारी किए गए लॉकडाउन के आदेश का असर फ्रूट मार्केट में भी देखा जा रहा है। कोरोना के चलते एक ओर जहां लोग घरों में बंद हैं। वहीं फलों और जरूरी सामानों के दाम बढ़ गए हैं। विक्रेता मनमाने ढंग से दाम बढ़ाकर फल बेच रहे हैं। इम्युनिटी बढ़ाने वाले फलों में भी 40 से 50 रुपए प्रति किलो की बढ़ोतरी हुई है। आमतौर पर 30 से 35 रुपए में मिलने वाला नारियल बाजार में 80 रुपए तक बिक रहा है। इसके बावजूद जिम्मेदार अनजान बने हुए हैं।
प्रशासन ने अधिकारियों को लॉकडाउन का डर दिखाकर जरूरी वस्तुओं के दाम बढ़ाने और कालाबाजारी करने वालों पर भी कड़ी नजर रखने के निर्देश दिए हैं। उसके बावजूद खानपान की वस्तुओं व फल, सब्जियों के दामों में लगातार बढ़ोतरी होती जा रही है। कोरोना काल में इम्यूनिटी बढ़ाने के लिए लोगों ने फलों के सेवन पर ज्यादा ध्यान देना शुरू कर दिया है। यही कारण है कि नारियल की मांग सबसे अधिक चल रही है। जो 80 रुपए तक बेचा जा रहा है।
मांग ज्यादा और माल कम, इसलिए बढ़े दाम
अचानक बढ़े फल, सब्जी और दूसरे सामानों के रेट को लेकर जब दुकानदार से बात की तो पता चला आवक कम है। इसलिए रेट बढ़ाना मजबूरी है। वहीं, लॉकडाउन के बाद लोगों के बीच एक अनिश्चितता का माहौल है। कई लोगों का कहना है कि सामान का रेट न बढ़ जाए इसलिए ज्यादा सामान खरीद रहे हैं। वहीं, व्यापारियों का कहना है कि माल की डिमांड अधिक है लेकिन आगे से माल नहीं आ पा रहा है। इसलिए दाम में वृद्धि हो गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn